b'\n_START_ARTICLE_\nQt (ietvars)\n_START_SECTION_\nV\xc4\x93sture\n_START_PARAGRAPH_\n1991. gad\xc4\x81 norv\xc4\x93\xc4\xa3i Eirik Chambe-Eng un Haavard Nord s\xc4\x81ka izstr\xc4\x81d\xc4\x81t grafisko ietvaru. Nosaukums Qt veidots no burtiem Q, kas Emacs font\xc4\x81 izskat\xc4\xabj\xc4\x81s pievilc\xc4\xabgs, un t (l\xc4\xabdz\xc4\xabgi k\xc4\x81 Xt bibliot\xc4\x93ka X Window sist\xc4\x93m\xc4\x81)._NEWLINE_1994. gad\xc4\x81 vi\xc5\x86i dibin\xc4\x81ja uz\xc5\x86\xc4\x93mumu Quasar Technologies, lai s\xc4\x81ktu biznesu ar Qt. V\xc4\x93l\xc4\x81k uz\xc5\x86\xc4\x93muma nosaukums main\xc4\xabts uz Trolltech. _NEWLINE_Qt ietvars publiski pieejams k\xc4\xbcuva 1995. gad\xc4\x81. S\xc4\x81kotn\xc4\x93ji bija divas versijas: Qt/X11 (Unix sist\xc4\x93mai) un Qt/Windows (Windows)._NEWLINE_2001. gada beig\xc4\x81s izlaista versija Qt 3.0, kur\xc4\x81 bija Mac OS X atbalsts._NEWLINE_2005. gad\xc4\x81 izlaista versija Qt 4.0._NEWLINE_2008. gad\xc4\x81 Somijas uz\xc5\x86\xc4\x93mums Nokia ieg\xc4\x81d\xc4\x81j\xc4\x81s Trolltech.Nokia uz\xc5\x86\xc4\x93mumu p\xc4\x81rd\xc4\x93v\xc4\x93ja par Qt Software, bet p\xc4\x93c gada par Qt Development Frameworks. Qt ietvaru Nokia izmantoja t\xc4\x81s viedt\xc4\x81lru\xc5\x86u platform\xc4\x81 S60, kas b\xc4\x81z\xc4\x93ta uz Symbian oper\xc4\x93t\xc4\x81jsist\xc4\x93mas._NEWLINE_2011. gada mart\xc4\x81 Qt komerci\xc4\x81l\xc4\x81s licenc\xc4\x93\xc5\xa1anas biznesu Nokia p\xc4\x81rdeva Somijas uz\xc5\x86\xc4\x93mumam Digia. 2012. gada septembr\xc4\xab viss Qt bizness nodots Digia._NEWLINE_2014. gad\xc4\x81 Digia Qt platformas att\xc4\xabst\xc4\xab\xc5\xa1anu un p\xc4\x81rvald\xc4\xab\xc5\xa1anu atdal\xc4\xabja atsevi\xc5\xa1\xc4\xb7\xc4\x81 uz\xc5\x86\xc4\x93mum\xc4\x81 The Qt Company._NEWLINE_2012. gada decembr\xc4\xab izlaista versija Qt 5.0.'